הארץ התיכונה (מדיה)

הנובלות הספרותיות ההוביט ושר הטבעות של ג'ון רונלד רעואל טולקין, אשר מתבססות בארץ התיכונה, זכו למגוון עיבודים קולנועיים. היו מספר ניסיונות כושלים להחיות את היקום הבדיוני בקולנוע, כמה מהם גם נדחו מהמחבר עצמו. העיבודים הראשונים שנעשו על הארץ התיכונה היו סרט הנפשה קצר בשנת 1966. העיבוד הקולנועי הראשון היה שר הטבעות משנת 1978 של ראלף באקשי. רוב הסיפור הושלם עם צאתו של סרט הטלוויזיה שר הטבעות: שיבת המלך משנת 1980.

בשנת 2001, חברת ניו ליין סינמה הפיצה את החלק הראשון בטרילוגיית סרטי שר הטבעות של פיטר ג'קסון, בה כיכב אנסמבל של שחקנים אשר הוסיף להופיע גם בטרילוגיית סרטי ההוביט שנעשו כעשור לאחר מכן. נוסף על כך, מספר סרטי מעריצים נעשו על הארץ התיכונה, כמו "המצוד אחר גולום" ו"ניצוץ של תקווה".

באופן קולקטיבי, הזיכיון זכה ל-36 מועמדויות לפרס אוסקר, בהן 17 זכיות. נכון להיום, הזיכיון הוא אחד מתוך שתי סדרות סרטים שקיבלו שלוש מועמדויות עבור הסרט הטוב ביותר (הראשון הוא סרטי הסנדק). השלישי בטרילוגיית סרטיו של ג'קסון, "שר הטבעות: שיבת המלך", היה לסרט הפנטזיה הראשון שזכה בקטגוריית הסרט הטוב ביותר.

זיכיון הסרטים מדורג במקום התשיעי ברשימת הזיכיונות שוברי הקופות הגדולים בכל הזמנים, לפי Box Office Mojo.

ניסיונות מוקדמים
בשנת 1957, טולקין קיבל הצעה ליצירת סרט המבוסס על עבודותיו, שישלב בין הנפשה, מיניאטורות ולייב אקשן וייארך כשלוש שעות. טולקין היה נלהב לגבי העיצובים האמנותיים, שתיאר אותם כדומים לאיוריו של ארתור רקהאם מאשר לאלה של וולט דיסני, אותן תיעב בכל מאודו. אולם, טולקין לא היה מרוצה מהתסריט ומהסידורים הפיננסיים הנחוצים, שבסופו של דבר לא יניבו לו כמעט רווחים. לפיכך, הפרויקט לא יצא לפועל.

טולקין העביר ביקורת על התסריט בשל סטייתו מסגנון הספר (כמו למשל תיאורה של לות'לוריין כארץ מעשיות) וכן ייצוג הדמויות (כמו למשל עזיבתו של סמוויז גמג'י את פרודו באגינס במאורתה של שילוב ומסעו לבד להר האבדון). הוא גם התייחס לשינויים בדיאלוג בין הדמויות בהקשר של הסגנון והרגש אותו הם מפגינים, וכן למעבר החד בין עלילותיו של פרודו לאלה של אראגורן. הוא הציע לשלול את קיומו של הקרב בנקרת הלם כדי להוסיף ולהדגיש את ההגנה על העיר מינאס טירית וכן להוציא דמויות מתוך העלילה מאשר להקטין את תפקידן. טולקין מחה על הוספתם של מזמורי תפילה, אורות כחולים, קסם שאינו קשור והעדפה ברורה לקרבות.

זכויות הסרט נמכרו בידי טולקין ליונייטד ארטיסטס בשנת 1969. להקת הביטלס תכננה להפיק גרסת לייב אקשן, עם פול מקרטני כפרודו באגינס, רינגו סטאר כסמוויז גמג'י, ג'ורג' האריסון כגנדלף וג'ון לנון כגולום. הארבעה פנו לסטנלי קובריק, ששקל את ההצעה אך סירב לה מאחר שחשב שלא ניתן יהיה לצלם טרילוגיה בסדר גודל שכזה. תוכניות לסרט נתקלו במבוי סתום כאשר טולקין לא היה מעוניין שהביטלס יופיעו בסרט.

סרטי הנפשה

גרסת הנפשה של ההוביט, "ההוביט", יצאה לטלוויזיה בשנת 1977, בהפקתם של ג'ולס באס וארתור רנקין ג'וניור. שנה לאחר מכן, התסריטאי רומיאו מולר זכה בפרס פיבודי על התסריט. סרט ההנפשה היה מועמד לפרס הוגו על העיבוד הדרמטי הטוב ביותר, אך הפסיד לטובת מלחמת הכוכבים.

 עיבודים אחרים 

 ההוביטים 

ההוביטים (בפינית: Hobitit) הוא שמה של סדרת טלוויזיה פינית מז'אנר הפנטזיה בת תשעה חלקים ששודרה במקור בשנת 1993 בערוץ Yle TV1. בוימה על ידי טימו טוריקה והופקה על ידי אולוף קוויקסטרום, הסדרה מבוססת על שר הטבעות מאת טולקין, אך מגבילה את עצמה למסעם של ההוביטים פרודו וסם, הנושא את הטבעת האחת להר האבדון. את הרפתקאותיהם מספר סם שנים רבות אחר כך לקהל של הוביטים צעירים. פרט לפלאשבק למפגש של בילבו עם גולום, לא נעשה שימוש בחומר מהרומן "ההוביט" של טולקין מ-1937. 

 שומרי הטבעת 
שומרי הטבעת (ברוסית: Хранители) הוא שמה של מיני סדרת טלוויזיה סובייטית המבוססת על "אחוות הטבעת". היא שודרה פעם אחת בשנת 1991 על ידי ערוץ הטלוויזיה של לנינגרד ואז נאבדה. היא נתגלתה מחדש בשנת 2021. הסדרה כוללת סצנות מקוריות של תום בומבדיל וגולדברי, אשתו שלא הופיעו כלל, אף בטרילוגיית סרטי שר הטבעות של פיטר ג'קסון.

סרטי פיטר ג'קסון
שר הטבעות

סרטי מירמקס עבדו על פיתוחו של עיבוד קולנועי לייב אקשן לספרי שר הטבעות, כאשר פיטר ג'קסון נבחר לשמש כבמאי. עם זאת, חברת וולט דיסני – שבבעלותה אולפני מירמקס – לא הרגישה בנוח לגבי גודלו של הפרויקט, ולג'קסון ניתנה ההזדמנות לחפש אולפנים אחרים שעימם יעבוד. בשנת 1999, אולפני ניו ליין סינמה קיבלו אחריות על ההפקה. שלושת הסרטים צולמו בו זמנית וכללו שימוש נרחב בגרפיקת תלת־ממד וכן שימוש בתוכנת מחשב שמדמה שדות קרב עמוסי חיילים. "שר הטבעות: אחוות הטבעת" יצא לאקרנים ב-19 בדצמבר 2001, "שר הטבעות: שני הצריחים" יצא לאקרנים ב-18 בדצמבר 2002, ו"שר הטבעות: שיבת המלך" יצא לאקרנים ב-17 בדצמבר 2003. כל שלושת הסרטים זכו בפרס הוגו על העיבוד הדרמטי הטוב ביותר לאותן שנים בה יצאו.

הסרטים זכו להצלחה מסחרית וביקורתית גדולה. עיבודיו הקולנועיים של ג'קסון זכו ב-17 פרסי אוסקר בקטגוריות השונות – ארבעה עבור "אחוות הטבעת", שניים עבור "שני הצריחים" ו-11 עבור "שיבת המלך". למעשה, "שיבת המלך" זכה בכל 11 הפרסים בהם היה מועמד, כולל הסרט הטוב ביותר. עם סך כולל של 30 מועמדויות (לא כולל שש מועמדויות נוספות ל"ההוביט: מסע בלתי צפוי"), הטרילוגיה קיבלה הכי הרבה מועמדויות בהיסטוריה של האקדמיה, ובכך עברה את השיא אותו החזיקו סרטי הסנדק, עם 28 מועמדויות. שיא המועמדויות של 11 אוסקרים היה שמור לסרטים "טיטניק" משנת 1997 ו"בן חור" משנת 1959. הסרט "שיבת המלך" עשה היסטוריה גם בהכנסות ליום ההקרנות הראשון, והשני אחרי "טיטניק" שעבר את רף מיליארד הדולרים ברחבי העולם.

ההוביט

שלושת חלקיו של "ההוביט" בבימויו של ג'קסון יועדו לצאת לאקרנים בשנים 2012, 2013 ו-2014. שלושת הסרטים - "ההוביט: מסע בלתי צפוי", "ההוביט: מפלתו של סמאוג" ו"ההוביט: קרב חמשת הצבאות" – צולמו בו זמנית בניו זילנד, כשתאריך הצילומים ההתחלתי נקבע ל-21 במרץ 2011.
בסרטים מככבים מרטין פרימן כבילבו באגינס, ריצ'רד ארמיטאג' כתורין צינת-אלון ובנדיקט קמברבאץ' כסמוג הדרקון. מספר שחקנים מטרילוגיית "שר הטבעות" שבו לגלם את דמויותיהם, וביניהם איאן מקלן, הוגו ויבינג, קייט בלאנשט, איאן הולם, אלייז'ה ווד ואורלנדו בלום. כמו בטרילוגיה הקודמת, גם כאן הלחין את הפסקול הווארד שור.

הכנסות הסרטים
 סרט תאריך יציאה סכום הכנסות כלל עולמי ארצות הברית מחוץ לארצות הברית כלל עולמי שר הטבעות 15 בנובמבר 1978 $30,471,420 $5,521,217 $35,992,637 שר הטבעות: אחוות הטבעת 19 בדצמבר 2001 $315,544,750 $555,985,574 $871,530,324 שר הטבעות: שני הצריחים 18 בדצמבר 2002 $342,551,365 $583,495,746 $926,047,111 שר הטבעות: שיבת המלך 17 בדצמבר 2003 $377,845,905 $742,083,616 $1,119,929,521 ההוביט: מסע בלתי צפוי 14 בדצמבר 2012 $303,003,568 $714,000,000 $1,017,003,568 ההוביט: מפלתו של סמאוג 13 בדצמבר 2013 $258,366,855 $702,000,000 $960,366,855 ההוביט: קרב חמשת הצבאות 17 בדצמבר 2014 $255,119,788 $700,000,000 $955,119,788 סכום כולל $1,882,903,651 $4,003,086,153 $5,885,989,804

רשימת השחקנים
 צוות השחקנים דמות סרטי אנימציה סרטי פיטר ג'קסון ההוביט שר הטבעות שר הטבעות: שיבת המלך שר הטבעות ההוביט שר הטבעות: אחוות הטבעת שר הטבעות: שני הצריחים שר הטבעות: שיבת המלך ההוביט: מסע בלתי צפוי ההוביט: מפלתו של סמאוג ההוביט: קרב חמשת הצבאות בילבו באגינס אורסון בין נורמן בירד אורסון בין איאן הולם מוזכר איאן הולם מרטין פרימן (צעיר)איאן הולם (זקן) מרטין פרימן מרטין פרימן (צעיר)איאן הולם (זקן) פרודו באגינס כריסטופר גארד אורסון בין אלייז'ה ווד גנדלף ג'ון יוסטון ויליאם סקווייר ג'ון יוסטון איאן מקלן גולום האח תיאודור פיטר וודת'ורפ האח תיאודור אנדי סירקיס אראגורן ג'ון הרט תיאודור ביקל ויגו מורטנסן סמוויז גמג'י מייקל שולס רודי מקדואל שון אסטין מריאדוק ברנדיבאק סיימון צ'נדלר קייסי קאסם דומיניק מונאהן פרגרין טוק דומיניק גארד סוני מלנדרז בילי בויד לגולאס אנתוני דניאלס אורלנדו בלום אורלנדו בלום גימלי דייוויד באק ג'ון ריס-דייוויס מוזכר בורומיר מייקל גראהם קוקס שון בין ארוון ליב טיילר אלרונד סיריל ריצ'רד אנדרה מורל פול פריס הוגו ויבינג הוגו ויבינג גלדריאל אנט קרוסבי קייט בלאנשט תורין צינת-אלון האנס קונריד מוזכר ריצ'רד ארמיטאג' דוואלין ג'ק דה לאון גראהם מק'טאוויש באלין דון מסיק מוזכר קן סטוט קילי ג'ק דה לאון איידן טרנר פילי ג'ק דה לאון דין או'גורמן דורי ג'ון סטיבנסון מארק הדלו נורי ג'ק דה לאון ג'ד ברופי אורי ג'ק דה לאון תפקיד ללא קול אדם בראון אוין ג'ק דה לאון ג'ון קאלן גלוין ג'ק דה לאון ג'ון ריס-דייוויס מוזכר פיטר המבלטון ביפור ג'ק דה לאון ויליאם קירצ'ר בופור ג'ק דה לאון ג'יימס נסביט בומבור פול פריס סטיבן האנטר תיאודן פיליפ סטון דון מסיק ברנרד היל אאווין תפקיד ללא קול נלי בלפלאוור מירנדה אוטו איאומר קארל אורבן פרמיר דייוויד ונהם זקן-עץ ג'ון וסטברוק ג'ון ריס-דייוויס גרימא לשון-נחש מייקל דיקון בראד דוריף סארומן פרייז'ר קר כריסטופר לי כריסטופר לי (בגרסה המורחבת בלבד) כריסטופר לי כריסטופר לי דנאתור ויליאם קונרד מוזכר ג'ון נובל סאורון סאלה בייקר/אלן הווארד מוזכר סאלה בייקר/אלן הווארד בנדיקט קמברבאץ' (הנקרומנסר) סמוג ריצ'רד בון מוזכר תפקיד ללא קול בנדיקט קמברבאץ' קלבורן מרטון קסוקס מרטון קסוקס תרנדויל אוטו פרמינגר מוזכר לי פייס רדגסט החום סילבסטר מקוי ברד הקשת ג'ון סטיבנסון לוק אוונס אדון עיר-אגם סטיבן פריי

קישורים חיצוניים
 סרטי הזיכיון באתר Box Office Mojo

הערות שוליים

קטגוריה:זיכיונות: סרטים וסדרות
קטגוריה:סרטים מבוססי ספרים
קטגוריה:שר הטבעות